మన సమాచారమంతా చైనాకువ్యక్తిగత, ఆర్థిక వివరాలు సర్వర్లకు చేరవేతసమాచార భద్రతకు తీసుకున్న చర్యలేంటి?21 ఫోన్ కంపెనీలకు కేంద్రం నోటీసులు28వ తేదీలోపు జవాబు చెప్పాలని ఆదేశాలుయూసీ బ్రౌజర్పై కేంద్ర ప్రభుత్వం నిఘాన్యూఢిల్లీ, ఆగస్టు 24: ఆసియాలోనే అతి పెద్ద సాఫ్ట్వేర్, హార్డ్వేర్, ఆన్లైన్ సంస్థ అలీబాబాకు చెందిన యూసీ బ్రౌజర్పై భారత ప్రభుత్వం నిఘా పెట్టింది. భారతీయ వినియోగదారుల మొబైల్ డేటాను యూసీ బ్రౌజర్ చైనాకు చేరవేస్తోందని అనుమానిస్తోంది. ఇదే నిజమని తేలితే, యూసీ బ్రౌజర్ను భారత ప్రభుత్వం నిషేధించే అవకాశం ఉంది. అంతేనా, డాటా చౌర్యం ఆరోపణలతో ఇటీవల కేంద్ర ఐటీ, ఎలకా్ట్రనిక్స్ మంత్రిత్వ శాఖ 21 స్మార్ట్ ఫోన్ తయారీ సంస్థలకు నోటీసులు జారీ చేసి 28 కల్లా సమాధానం ఇవ్వాలని ఆదేశించింది. వీటిలో అధిక శాతం చైనా కంపెనీలే. నిజానికి, యూసీ బ్రౌజర్ అనేది అలీబాబా మొబైల్ బిజినెస్ గ్రూప్లో భాగం. పేటీఎం, దాని మాతృ సంస్థ వన్97లోనూ అలీబాబా భారీగానే పెట్టుబడులు పెట్టింది. స్నాప్డీల్లోనూ అలీబాబా పెట్టుబడులు ఉన్నాయి. అలాగే, గూగుల్ క్రోమ్ తర్వాత భారత్లో ఎక్కువమంది ఉపయోగించే రెండో అతి పెద్ద స్మార్ట్ఫోన్ బ్రౌజర్ యూసీనే. ఇండియా, ఇండోనేసియాల్లో నెలకు పది కోట్ల మందికిపైనే క్రియాశీల వినియోగదారులు ఉన్నారని అలీబాబా ప్రకటించింది కూడా. వీటి నుంచి డాటాను యూసీ బ్రౌజర్ చైనాకు పంపిస్తోందని, అది తన వాణిజ్య అవసరాలకు ఉపయోగించుకుంటోందని ప్రభుత్వం భావిస్తోంది. అలాగే, చైనా స్మార్ట్ఫోన్ కంపెనీలు భారతీయ వినియోగదారుల సమాచారాన్ని దొంగిలించి, చైనాకు పంపిస్తున్నాయని ఇప్పటికే ఆరోపణలు వచ్చాయి. యూనివర్సిటీ ఆఫ్ టొరంటో అధ్యయనంలోనూ ఇది నిజమని తేలింది.ఇంట్లోకి చొరబడుతున్న చైనానేటి ప్రపంచానికి డేటానే ఇంధనం. ఏదైనా కొనాలన్నా.. ఎవరికైనా డబ్బులు పంపాలన్నా.. ఇలా ప్రతిదీ ఆన్లైన్లోనే జరిగిపోతోంది. డేటా వినియోగం కోసం తక్కువ ధరలకే ఎక్కువ ఫీచర్లు అందించే చైనా ఫోన్లపైనే అధిక శాతం మంది ఆధారపడుతున్నారు. దీంతో మన వ్యక్తిగత అభిరుచులు మొదలు ఆర్థిక లావాదేవీల వివరాల వరకు అన్నీ ఆ దేశం చేతిలోకి వెళ్లిపోతున్నాయనే ఆందోళనలో కేంద్ర ప్రభుత్వం ఉంది. బ్యాంకు ఖాతా వివరాలు.. ఏటీఎం పిన్ నెంబర్లు.. బ్యాంకు లాకర్ వివరాలు.. ఇలా ప్రతిదీ సెల్ఫోన్లో ఫీడ్ చేసుకుంటున్నారు. దాంతో, భారతీయులు తమ వ్యక్తిగత, ఆర్థిక సమాచారాన్ని డబ్బులిచ్చి మరీ చైనా చేతిలో పెట్టేస్తున్నారన్న ఆందోళన ప్రభుత్వంలో మొదలైంది.
mana samacharamanta chainaakuvyaktigata, aardhika vivaraalu sarvarlaku cheravetasamachara bhadrataku teesukunna charyalenti?21 fon companylaku kendram notisulu28va tedeelopu jawabu cheppaalani aadesaaluyuusii brouserpy kendra prabhutvam nighaanyuudillii, aagastu 24: aasiyaalone athi pedda saftvare, hardware, anline samstha alibabaku chendina uce brouserpy bhaarata prabhutvam nigha pettindi. bhaarateeya viniyogadaarula mobail detanu uce brouser chainaaku cheravestondani anumaanistoondi. ide nijamani telithe, uce brousernu bhaarata prabhutvam nishedhinche avakaasam undi. antena, data chouryam aaropanalato iteevala kendra it, electronics mantritva saakha 21 smart fon tayaarii samsthalaku notisulu jaarii chesi 28 kalla samadhanam ivvaalani aadesinchindi. veetilo adhika saatam chaina companyle. nijaaniki, uce brouser anedi alibaba mobail bijines grooplo bhagam. ptm, daani maatru samstha van97lonoo alibaba bhaareegaane pettubadulu pettindi. snaapdiilloonuu alibaba pettubadulu unnaayi. alaage, googul crom tarvaata bhaaratlo ekkuvamandi upayoginche rendo athi pedda smartfone brouser ucene. india, indonesiallo nelaku padi kotla mandikipaine kriyaaseela viniyogadaarulu unnaarani alibaba prakatinchindi kuudaa. veeti nunchi daataanu uce brouser chainaaku pampistondani, adhi tana vaanijya avasaraalaku upayoginchukuntondani prabhutvam bhaavistondi. alaage, chaina smartfone companylu bhaarateeya viniyogadaarula samaachaaraanni dongilinchi, chainaaku pampistunnaayani ippatike aaropanalu vachayi. university af toranto adhyayanamloonuu idhi nijamani telindi.intloki chorabadutunna chainaneti prapanchaaniki detane indhanam. edaina konalanna.. evarikainaa dabbulu pampalanna.. ilaa pratidee aanlainlone jarigipotondi. data viniyogam kosam takkuva dharalake ekkuva feecharlu andinche chaina phonlapaine adhika saatam mandi aadhaarapadutunnaaru. deentho mana vyaktigata abhiruchulu modalu aardhika lavadevila vivaraala varaku annee aa desham chetiloki vellipotunnayane aandolanalo kendra prabhutvam undi. byaanku khata vivaraalu.. atm pin nembarlu.. byaanku lakar vivaraalu.. ilaa pratidee selphonlo feed chesukuntunnaru. daamto, bhaaratheeyulu tama vyaktigata, aardhika samaachaaraanni dabbulichi mari chaina chetilo pettestunnaranna aandolana prabhutvamlo modalaindi.